
КАЗУС по  ЗОДОВ
         Едноличния търговец  „Виолета  Иванова„ представляван от управителя В. Иванова със седалище гр. Благоевград е собственик на аптека. По силата на сключен   договор с НЗОК за отпускане  и продажба на лекарства заплащани напълно или частично от НЗОК тя  е била задължена да предостави отстъпка от 8 % от пределната цена  на лекарствените продукти.Тази отстъпка се предвижда от Указание за работа с лекарствен списък НЗОК –РД 16-3 от 10.01. 2008г.,утвърдено от директора на НЗОК. Приетите с Указанието за работа с лекарствения списък на НЗОК – работна версия за аптеки относно колони 7 и 9 от приложение 2 „Лекарствени списък на НЗОК – работна версия за аптеки „ в сила от 1.02. 2008г. цени на лекарствените продукти са с по-ниска стойност от тази,определена в Наредбата за условията,правилата и реда за регулиране и регистриране на цените на лекарствените продукти. С решение  №6828 от 6.06. 2008г. по адм.д. №2762/2008г. на  пето отделение на ВАС,потвърдено с решение №4148 от 30.03. 2009г. по адм.д. №10621/2008г. на ВАС петчленен състав са отменени колони 7 и 9 на основание чл. 195 ал. 1 от АПК. Решението е  публикувано в ДВ на10.04.2009г.
         С искова молба ЕТ „Виолета Иванова „ е предявила иск за пропуснати ползи в размер на 8 113,40лв. за периода от 1.02.2008г. до 31.05. 2009г.,когато в изпълнение на съдебно решение №4148 от 30.03.2009г. по дело №10621/2008г. на петчленен състав  влиза в сила нови позитивен лекарствен списък ведно със законната лихва счита от 20.06. 2009г. когато е подадена исковата молба.Твърди ,че с прилагането на отменените части от указанието лекарствените продукти са продавани с по-ниска продажна стойност и по-ниска стойност, заплащана на аптеките от пациентите.Исковата  претенция  за вреди са пропуснати ползи за исковия период.Иска е предявен срещу Министерство на здравеопазването и НЗОК, като е поискано солидарното им осъждане. 
     ВЪПРОСИ :

1. Допустим ли е иск за вреди по реда на чл. 1 от ЗОДОВ причинени от действието на отменени разпоредби на подзаконов нормативен акт,ако е допустим защо и ако не е допустим по какви съображения ? 
2. Какви видове вреди могат да бъдат търсени по реда на. ЗОДОВ?.
3. От кой момент може да се търсят лихви върху обезщетението? 

4. Как се разпределя доказателствената тежест в исковото производство ?
5. Какво следва да се докаже за да се уважи предявения иск за пропуснати ползи?
6. Срещу кого следва да се насочи иск по ЗОДОВ и правилно  ли  е определен ответника в този случай?
7. Редовна ли е исковата молба при положение че се иска солидарна отговорност ?
Този документ е създаден в рамките на проект „Повишаване на компетентността на съдии, съдебни помощници и съдебни служители от ВАС и административните съдилища”, Договор № 13-24-2/10.09.2013 г., финансиран от Оперативна програма „Административен капацитет”, съфинансирана от Европейския съюз чрез Европейския социален фонд. 

